Rettens dom (Fjerde Afdeling) af 6. september 2013 – Good Luck Shipping mod Rådet

(Sag T-57/12)

»Fælles udenrigs- og sikkerhedspolitik — restriktive foranstaltninger over for Iran med det formål at forhindre nuklear spredning — indefrysning af midler — begrundelsespligt — åbenbart urigtigt skøn«

1. Retslig procedure — afgørelse eller forordning, der under en sag erstatter den anfægtede retsakt — ny omstændighed — udvidelse af de oprindelige påstande og anbringender (jf. præmis 19-22)

2. Institutionernes retsakter — begrundelse — forpligtelse — rækkevidde — restriktive foranstaltninger over for Iran — indefrysning af midler, der tilhører personer, enheder eller organer, som medvirker til eller støtter den nukleare spredning — pligt til at meddele den berørte begrundelsen samtidig med den for vedkommende bebyrdende retsakt — grænser — Unionens og medlemsstaternes sikkerhed eller opfyldelsen af deres internationale forpligtelser — afhjælpning af begrundelsesmangel under retssagen — ikke tilladt (art. 296 TEUF; Rådets forordning nr. 961/2010, art. 36, stk. 3, og nr. 267/12, art. 46, stk. 3; Rådets beslutning 2010/413/FUSP, art. 24, stk. 3) (jf. præmis 27-31 og 48)

3. Institutionernes retsakter — begrundelse — forpligtelse — rækkevidde — restriktive foranstaltninger over for Iran — indefrysning af midler, der tilhører personer, enheder eller organer, som medvirker til eller støtter den nukleare spredning — afgørelse truffet under omstændigheder, som er den pågældende bekendt, og som gør det muligt for vedkommende at forstå, hvilke konsekvenser den trufne foranstaltning har for denne — kortfattet begrundelse tilladt (art. 296 TEUF; Rådets forordning nr. 961/2010, art. 36, stk. 3, og nr. 267/2012, art. 46, stk. 3; Rådets beslutning 2010/413/FUSP, art. 24, stk. 3) (jf. præmis 32 og 47)

4. Institutionernes retsakter — begrundelse — forpligtelse — rækkevidde — restriktive foranstaltninger over for Iran — indefrysning af midler, der tilhører personer, enheder eller organer, som medvirker til eller støtter den nukleare spredning — pligt til at præcisere de former for medvirken og støtte, som adressaten har udøvet for regning af enheder, der deltager i spredningen — ingen tilsidesættelse af begrundelsespligten [art. 296 TEUF; Rådets forordning nr. 961/2010, art. 16, stk. 2, litra a), og nr. 267/12, art. 23, stk. 2, litra a) og e); Rådets beslutning 2010/413/FUSP, art. 20, stk. 1, litra b), og art. 24, stk. 2 og 3] (jf. præmis 39, 40, 42-44 og 48)

5. Retslig procedure — stævning — formkrav — fastlæggelse af søgsmålets genstand — kort fremstilling af søgsmålsgrundene — generel henvisning til anbringender og argumenter påberåbt af en anden sagsøger i forbindelse med en konneks sag — afvisning [statutten for Domstolen, art. 21; Rettens procesreglement, art. 44, stk. 1, litra c)] (jf. præmis 55-58)

6. Retslig procedure — fremsættelse af nye anbringender under sagens behandling — anbringender støttet på omstændigheder, som er kommet frem under sagens behandling i første instans — anbringende, som første gang er fremført i replikken — afvisning — grænser — anbringende baseret på omstændigheder, som er kommet frem under retsforhandlingerne (Rettens procesreglement, art. 48, stk. 2) (jf. præmis 59, 60 og 71)

7. Den Europæiske Union — fælles udenrigs- og sikkerhedspolitik — restriktive foranstaltninger over for Iran — indefrysning af midler, der tilhører personer, enheder eller organer, som medvirker til eller støtter den nukleare spredning — domstolsprøvelse af lovligheden — rækkevidde — pligt til at fremlægge konkrete beviser og oplysninger med henblik på deres prøvelse (jf. præmis 64)

8. Annullationssøgsmål — dom om annullation — retsvirkninger — Domstolens begrænsning heraf — restriktive foranstaltninger over for Iran — annullation på to forskellige tidspunkter af to retsakter, der indeholder identiske restriktive foranstaltninger — risiko for alvorlig tilsidesættelse af retssikkerhedsprincippet — opretholdelse af virkningen af den første af disse retsakter indtil annullationen af den anden får virkning (art. 264, stk. 2, TEUF og 280 TEUF; statutten for Domstolen, art. 56, stk. 1, og art. 60, stk. 2; Rådets forordning nr. 267/2012; Rådets beslutning 2011/783/FUSP) (jf. præmis 74-76)

Angående

Påstand om annullation af for det første Rådets afgørelse 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran (EUT L 319, s. 71), for det andet Rådets gennemførelsesforordning (EU) nr. 1245/2011 af 1. december 2011 om gennemførelse af forordning (EU) nr. 961/2010 om restriktive foranstaltninger over for Iran (EUT L 319, s. 11) og for det tredje Rådets forordning (EU) nr. 267/2012 af 23. marts 2012 vedrørende om restriktive foranstaltninger over for Iran og om ophævelse af forordning (EU) nr. 961/2010 (EUT L 88, s. 1), for så vidt som disse retsakter vedrører sagsøgeren.

Konklusion

1) For så vidt som disse retsakter vedrører Good Luck Shipping LLC, annulleres: – Rådets afgørelse 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran – Rådets gennemførelsesforordning (EU) nr. 1245/2011 af 1. december 2011 om gennemførelse af forordning (EU) nr. 961/2010 om restriktive foranstaltninger over for Iran – Rådets forordning (EU) nr. 267/2012 af 23. marts 2012 vedrørende om restriktive foranstaltninger over for Iran og om ophævelse af forordning (EU) nr. 961/2010.

2) For så vidt som afgørelse 2011/783 vedrører Good Luck Shipping, opretholdes dens virkninger, indtil annullationen af forordning nr. 267/2012 får virkning.